open-index/open-wikipedia-markdown huggingface dataset:
Freißenbüttel

**Freißenbüttel** () is en Dörp un Oortschop in de Gemeen Oosterholt-Scharmbeek in’n Landkreis Oosterholt, Neddersassen.

Bi Freißenbüttel höört ok de lüttjeren Öörd Kattenhoorn un Bredbeek mit bi.

## Geografie

De Oort liggt op de Oosterholter Geest. Freißenbüttel liggt an’n Möhlenbeek, de in de Hamm münnt.

De Naveröörd sünd Vörwohl un Olenbüttel in’n Noorden, Spreddig un Ströh in’n Noordoosten, Sandhusen in’n Oosten, Pennigbüttel in’n Süüdoosten, Wist, Westerbeek un Oosterholt in’n Süden, Bargten in’n Süüdwesten un Hülsbarg un Büttel in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Kreis Oosterholt worrn.

De gröttste Deel von’n Oort is an’n 1. März 1974 Deel von de Gemeen Oosterholt-Scharmbeek worrn, en lüttjeren Deel (de Oort Olenbüttel) is an de Gemeen Hambargen kamen. Freißenbüttel billt sietdem en Oortschop mit egen Oortsvörsteiher binnen de Gemeen Oosterholt-Scharmbeek.

### Inwahnertall

: * tohoop mit Kattenhoorn, Bredbeek un Olenbüttel

### Religion

Freißenbüttel is evangeelsch-luthersch präägt un höört siet 1. Oktober 1992 to dat Kaspel von de Emmaus-Kark in Pennigbüttel. Vörher hett de Oort to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

De Doden warrt op’n Karkhoff Pennigbüttel begraven.

### Wapen

Dat Wapen von Freißenbüttel wiest vörn op sülvern Grund en swarten Aadler un achtern op swarten Grund baven en sülvern Neddersassenhuus un ünnen en sülvern Trummel. 

### Oortsvörsteihers

* opstunns: Martin Kock

## Kultur

### Verenen

Freißenbüttel hett mit’n *Scheet-Sport-Club Freißenbüttel* von 1964 en Schüttenvereen.

## Weertschop un Infrastruktur

Freißenbüttel hett en egene freewillige Füürwehr, de 1942 grünnt worrn is.

### Verkehr

Von Freißenbüttel gaht Straten na Sandhusen un de Bundsstraat 74 in’n Oosten, na Olenbüttel in’n Noordoosten, na Hülsbarg in’n Noordwesten un na Westerbeek in’n Süden. De B&nbsp;74 löppt in’n Noordoosten över Wallhöben, Kuhs un Basdaal na Bremervöör to un in’n Süüdwesten över Oosterholt-Scharmbeek un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so 15 Kilometer in’n Süüdwesten von Freißenbüttel an de B&nbsp;74.

De nächste Bahnhoff is so bi dree Kilometer wied weg in’n Noordoosten de Bahnhoff Olenbüttel an de Bahnlien Bremen–Bremerhoben.

## Footnoten





## Weblenken

* private Websteed över dat Dörp (plattdüütsch)
Evangeelsch-luthersche Karken

De **evangeelsch-lutherschen Karken** sünd christliche Karken, de op de Reformatschoon von Martin Luther un annere luthersche Theologen (so as Philipp Melanchthon) trügggaht.

De Utdruck *Lutheraner* is toeerst as polemischen Begreep opkamen, den den Katholiken bruukt hebbt, üm de Protestanten as Ketters tohooptofaten. Johannes Eck hett den Utdruck 1520 in siene Schrift *Adversus Lutheranos, et alios hostes Ecclesiae* („Gegen de Lutheraners un annere Feenden von de Kark“) bruukt. Eerst later hebbt sik de Lutheraners ok sülvs so nöömt, üm sik von Katholiken un Reformeerte aftosetten.

Toeerst wull Luther de kathoolsche Kark reformeren. Eerst mit de Confessio Augustana von 1530 hett sik bilütten rutstellt, dat dor nix von warrn kunn un de lutherschen Karken hebbt sik as egenstännige Kark blangen de kathoolsche etableert.

De gröttste Deel von de Lutheraners is vondaag in’n Lutherschen Weltbund (üm un bi 72 Millionen Lüüd) tohoopslaten. De twee annern grötteren Verbänn sünd de Internatschonale Luthersche Raad (üm un bi 3,3 Millionen Lüüd) un de Kunfessionelle Evangeelsch-Luthersche Kunferenz (üm un bi 0,5 Millionen Lüüd).

## Weblenken
Gottfried Anton Wilhelm Müller

**Gottfried Anton Wilhelm Müller** (* 17. August 1677 in Kolenfeld; † 8. November 1746 in Horborg) weer en düütschen Theoloog.

Müller is 1677 in Kolenfeld boren. He hett Theologie studeert un weer Pastoor in Isernhagen un in Swarms. 1725 is he as Nafolger von Bernhard Christoph Cruse Pastoor von de Dreefaltigkeitskark in Horborg un Generalsupperndent von de Generaldiözees Horborg worrn un dat bet to sien Dood 1746 bleven. Na em hett Magnus Crusius de Steed övernahmen.

He hett an’n 3. Juli 1703 in Celle Clara Maria Eichfeld freet. De beiden harrn den Söhn Franz August (* 9. Mai 1705).

## Footnoten
Buschhusen

**Buschhusen** () is en Oort in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

In’n Süüdwesten von Buschhusen hett de Wienbeek sien Born. Dat Water in’n Noordwesten von’n Oort flütt över den Stubbener Graven na de Schöönbeker Au af. In’n Oosten flütt de Scharmbeker Beek langs.

De Naveröörd sünd Hülsbarg un Bargten in’n Noorden, Westerbeek in’n Noordoosten, Scharmbeek in’n Oosten, Lintel in’n Süüdoosten, Scharmbeekstotel in’n Süden, Lesumstotel in’n Süüdwesten, Heilshorn in’n Westen un Lange Heid in’n Noordwesten.

## Historie

Buschhusen kummt 1238 toeerst in de Oorkunnen vör.

### Verwaltungsgeschicht

Dat Dörp Buschhusen hett fröher to’n Deel to dat Gericht Hu’e un to’n annern Deel to dat Amt Oosterholt tohöört. Nadem dat Gericht Hu’e 1848 oplööst worrn is, legen beide Delen in dat Amt Oosterholt. As mit de Hannöversche Landgemeen-Ordnung von 1852 in dat Amt Oosterholt Gemenen inricht worrn sünd, sünd de beiden Delen von Buschhusen aver nich in een Gemeen tohoopfaat worrn. De beiden Delen sünd separat bleven un hebbt de Gemenen Buschhusen I un Buschhusen II billt. Buschhusen I leeg in’n Oosten un Buschhusen II in’n Westen. Dat is so bleven bet in dat 20. Johrhunnert. Dor sünd de beiden Gemenen tohoopleggt worrn.

In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is.

De Oort is an’n 1. Oktober 1936 Deel von de Gemeen Oosterholt-Scharmbeek worrn.

### Inwahnertall

### Religion

Buschhusen is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

### Verenen

Buschhusen hett en Schüttenvereen, de 1968 grünnt worrn is.

## Weertschop un Infrastruktur

### Verkehr

Dör Buschhusen löppt de Landsstraat 149, de in’n Oosten an de Bundsstraat 74 ran geiht un in’n Westen över Heilshorn na Swonewebel löppt. Lüttjere Straten gifft dat ans na Scharmbeekstotel un na Garlst.

De nächste Autobahn is de Autobahn 27 (Afsnidd Bremen–Bremerhoben). De Opfohrt 14 Swonewebel liggt so acht Kilometer in’n Westen von Buschhusen.

De nächste Bahnhoff is so bi dree Kilometer wied weg in’n Oosten de Bahnhoff Oosterholt-Scharmbeek an de Bahnlien Bremen–Bremerhoben.

### Scholen

De Oort hett mit de Grundschool Buschhusen en egen Grundschool. Ok de Integreerte Gesamtschool Oosterholt-Scharmbeek liggt in Buschhusen.

## Lüüd

De Heimatkundler un Schriever Herbert Fittschen is 1922 op’n Hoff Bredenbarg bi Buschhusen boren un weer later Schoolmeester an de School in’n Oort.

## Literatur

* Alfred Stuhrmann: *Buschhausen im Wandel der Zeiten: 1238-1988.* 1988

## Footnoten



## Weblenken
Mary Elizabeth Mastrantonio

**Mary Elizabeth Mastrantonio** (* 17. November 1958 in Lombard, Illinois) is en US-amerikaansche Schauspelersche un Singersche.

## Leven un Wark
Mastrantonio is in Oak Park, Illinois, as Dochter vun italieensche Inwannerers opwossen. Mit de Schauspeleree füng se al as junge Deern bi’t Schooltheater an. Se hett ehrn Afsluss an de *Oak Park River Forest High School* maatk un dorna de University of Illinois besöcht, woneem se grötter’t Intresse an de Schauspeleree funnen hett.

As se na’t Studium na New York City togen weer, hett se 1981 in de *[[West Side Story]]* mitspeelt un hett later ok Filmrullen övernahmen. Ehr eerste lütte Filmrull harr se 1983 an de Siet vun Robert De Niro un Jerry Lewis in de Kummedie *King of Comedy* vun Martin Scorsese. Ünner de Regi vun Brian De Palma speel se in den Film *Scarface* mit un weer in ehr wietere Loopbahn an vele bekannte Filmwarken bedeeligt. Mit Filmen as *The Abyss* (1989) un *Robin Hood: Prince of Thieves* (1991) is se weltwiet bekannt worrn.

Bi de Dreiarbeiten vun den Film *The January Man* (1989)hett se sik in den Speelbaas Pat O’Connor verkeken. Se hebbt 1990 heiraat un tosamen twee Kinner.

Mastrantonio, de blots 1,63&nbsp;m groot is, kiekt bi de Utwahl vun ehr Rullen dorna, dat se ehr Spaaß maken doot, un weniger dorna, dat se dormit veel Acht op sik tütt. Se lett sik twüschendör ok jümmer mol Tiet för ehr Familie, mit de se in London leven deit.

Blangen de Schauspeleree is se ok as Cabaret-Singersche bekannt, wat se to’n Bispeel in den Film *Limbo* (1999) wiesen künn. 2003 weer se vör den Tony Award nomineert för ehr Dorstellen vun Aldonza/Dulcinea in de Wedderopföhren vun *[[Man of La Mancha (Musical)|Man of La Mancha]]*.

## Filmografie (Utwahl)

## Utteken
Mastrantonio is för ehr Filmwark bit hüüt (April 2015) acht mol för bekannte Filmpriesen vörslahn wesen, dorünner 1987 eenmol för den *[[Oscar]]* as *[[Oscar/Best Nevendorstellerin|Best Nevendorstellerin]]* för ehr Rull in *The Color of Money*. Wunnen hett se twee Priesen:
* 1986: den *[[NYFCC Award]]* (3. Platz) in de Kategorie *Best Nevendorstellerin* för *The Color of Money*
* 2005: den *[[Gracie Award]]* in de Kategorie *Rutragen Hööftdorstellersche in en Drama* för *The Brooke Ellison Story*

## Weblenken
Biedenweg

**Biedenweg** is de Familiennaam von

* Carl August Bernhard Biedenweg (1793–1853), düütschen Verwaltungsbeamten,
* Heinrich Biedenweg (1811–1880), düütschen Jurist un Politiker,
* Johann Peter Christoph Friedrich Biedenweg (1783–üm 1856), düütschen Jurist,
* Johann Peter Friedrich Biedenweg (1812–1874), plattdüütschen Schriever,
* Karl Ludwig von Biedenweg (1864–1940), düütschen Staatsminister.
Lintel (Oosterholt-Scharmbeek)

**Lintel** () is en Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort is vondaag mit de Stadt Oosterholt-Scharmbeek tohoopwussen.

## Geografie

Dör Lintel flütt de Wienbeek, de an’n Oostrand von’n Oort in’n Scharmbeker Beek münnt. De Scharmbeker Beek wedder münnt twee Kilometer in’n Süüdoosten von den Oort in de Hamm. In’n Westen liggt dat Naturschuulrebeed Borndaals von’n Wienbeek.

De Naveröörd sünd Scharmbeek in’n Noorden, Oosterholt in’n Oosten, Scharmbeekstotel in’n Süüdwesten un Buschhusen in’n Noordwesten.

## Historie

In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Landkreis Oosterholt worrn.

Lintel is an’n 1. Oktober 1936 dör Erlass von’n Oberpräsident von de Provinz Hannover tohoop mit Buschhusen, Hülsbarg un Westerbeek Deel von de Gemeen Oosterholt-Scharmbeek worrn.

### Inwahnertall

### Religion

Lintel is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

An’n Süüdoost-Rand von Lintel liggt dat Klärwark von Oosterholt-Scharmbeek.

### Verkehr

An Lintel langs löppt de Bundsstraat 74, de in’n Noordoosten üm Oosterholt-Scharmbeek rüm na Bremervöör to geiht un in’n Süüdwesten över Scharmbeekstotel un Hu’e na Bremen-Noord.

De Opfohrt 16 Bremen-Noord op de Autobahn 27/270 liggt so söven Kilometer in’n Süüdwesten von Lintel.

De nächste Bahnhoff is so bi twee Kilometer wied weg in’n Noordoosten in Oosterholt-Scharmbeek an de Bahnlien Bremen–Bremerhoben.

## Footnoten
Gericht Hu’e

Dat **Gericht Hu’e** weer en Patrimonialgericht un Verwaltungsrebeed in Bremen-Veern un in dat Königriek Hannover mit Seet in Hu’e binnen de Landdrostie Stood. Dor hett groff dat Rebeed von de hüdige Gemeen Hu’e un enkelte Öörd ut de Gemeen Oosterholt-Scharmbeek tohöört. Gerichtsherrn weren de Besitters von de fiev Eddelhööv in Hu’e (ünner annern de Familien von der Decken, von Marschalck un von Gröning).

## Historie

Dat Patrimonialgericht Hu’e hett sik ut’n Besitt von de Familie von der Hude billt, de 1774 utstorven is.

1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünnen in dat Königriek Westfalen höört un denn to dat Departement von de Wersermünnen un direkt to Frankriek. Hu’e weer in disse Tied de Seet von de Mairie Hu’e in’n Kanton Oosterholt. 1813 müssen de Franzosen dat Rebeed denn opgeven un de ole Stand is wedderkamen.

1848 weer dat Gericht so 23,01 km² groot.

De Gerichtsherrn hebbt dat Gericht 1848 freewillig an’n Landsherrn afgeven. To’n 1. September 1848 is dat Gericht Hu’e oplööst un Deel von dat Amt Oosterholt worrn.

### Öörd Stand 1848

:* blots en Deel; de annere Deel höört to dat Gericht Leessem-Schönebeck
:** tohoop mit’n annern Deel von dat Dörp in dat Gericht Leessem-Schönebeck

## Inwahnertall

## Richters

* 7. April 1815–: Avkaat Johann Peter Christoph Friedrich Biedenweg

## Footnoten
Pāhoehoe-Lava

**Pāhoehoe-Lava** (hawaiisch *pāhoehoe*) is en sünnere Oort vun Basalt-Lava, de ut en bannig dünnfletig basisch und gasarm Magma (d. h. mit siete Viskosität) mit Temperaturen vun ruchweg 1100 bit 1200&nbsp;°C tüügt warrt. De Begreep weer vun Clarence Dutton in de geoloogsche Fackspraak inföhrt.

In’n Gegensatz to de ʻAʻā-Lava, de ok en Basalt-Lava is, wiest de Pāhoehoe-Lava en teemlcih gladde Böverflach, op de man ok goot lopen kann, wenn de Lava verklaamt is. Wenn de Lavaströöm noch aktiv sünd, kann de Lavadeek bit to 50 cm dick warrn. De hitte Lava warrt an ehr Böverflach toeerst fast, kann dorünner aver noch wieter strömen. De bövere Köst kann in Schören tweibreken, ut’neen rutschen un dorbi Lavakissen billn. Wenn se noch formbor is staut se sik ok op un smitt lütte Lavarüchen op. Wegen ehr Utsehn gifft dat verscheden annere Beteken för Pāhoehoe-Lava, so as *Fladenlava*, *Schollenlava*, *Strick-* oder *Reeplava*. De Naam „Stricklava“ kummt vun de Form vun de Böverflach, de bi’t wieterströmen vun de Lava tostannen kummt, wenn sik op de Böverflach al en Huut billt, de denn to Rippels tosamenschaven warrt.

## Literatur
* Clarence Edward Dutton: *Hawaiian volcanoes*. In: *U.S. Geological Survey annual report of the director*, Vol. 4, 1882/83, Washington 1884, S. 81–219. WorldCat

## Borns


## Weblenken
Gemeen Hu’e

**Hu’e** () is en Gemeen in’n Landkreis Oosterholt in Neddersassen mit . 

## Geografie

De Navergemenen sünd Swonewebel in’n Noordwesten, Oosterholt-Scharmbeek in’n Noorden un Leendaal in’n Oosten. Na Süden to liggt de Stadt Bremen mit de Stadtdelen Borglesum un Blockland.

De Oosten von de Gemeen is von Masch un Moor präägt, de Westen von Geest (Oosterholter Geest). De Hauptoord Hu’e liggt op’n Rand von de Geest an dat Över von de Hamm, nich wied von de Münn in de Wümm.

## Historie

De Gemeen Hu’e is an’n 1. März 1974 ut de olen Gemenen Hu’e, Lesumstotel, Oosterhagen-Ihlpohl, Platjenwarf, Stendörp un Werschenreeg tohoopleggt worrn.

### Inwahnertall

## Politik

### Gemeenraad

;Liddmaten:
* 2016:
*: As Börgermeester: Susanne Geils
*: CDU: Heiko Ander, Hans-Rudolf Gfroerer, Ippe Klaaßen, Giselher Klinger, Bernd Martin Mattfeldt, Jan Tede Mehrtens, Horst Schumacher
*: SPD: Kathrin Ahrens, Torsten Behrens, Birgit Borow, Jens Deppe, Michelle Franke, Michael Harjes, Uwe Helmers, Michael Jentzsch, Gernot Jesgarzewski, Jürgen Kuck, Lena Rebenstorff, André Warnstedt
*: FDP: Waldemar Orthmann
*: Gröne: Wolfgang Goltsche, Wolfgang Hädrich, André Hilbers, Angel Marshall, Dorothea von Rex-von Gröning
*: Börgerfrakschoon: Jürgen Ahlers, Marco Begerow, Stine Beil, Burkhard Helfers, Christoph Struckhoff

### Börgermeesters

### Gemeendirekters

### Wapen un Flagg

Dat Wapen von de Gemeen wiest op roden Grund över en grönen Schildfoot en sülvern Ridder to Peerd mit sülver-swart-gold Schild, Helmsmuck un Deek.

Sülver-swart-gold sünd de Farven von dat Wapen von de Familie von der Hude.

De Flagg hett dree waagrechte Striepens in sülver-swart-gold un in de Midd dat Wapen op.

### Partnerschoppen

De Gemeen hett Partnerschoppen mit Val de Reuil in Frankriek (siet 1989), mit Sztum in Polen (siet 1994) un mit Bells in Brannenborg (siet 1991). Siet 1967 al gifft dat en Partnerschop mit Scheemda, för de dat aver keen offizielle Oorkunn gifft. En Patenschop hett de Oort för Stadtdelen von de Stadt Sagay op de Philippinen övernahmen.

### Ehrenbörgers

Ehrenbörgers von Hu’e sünd:

* Hermann-Hinrich un Johann-Friedrich Ries

## Weertschop un Infrastruktur

De Hauptoord Hu’e gellt na dat Regionale Ruumordnungsprogramm as Grundzentrum för de Öörd in de Ümgegend.

## Literatur

* *Ritterhuder Chronik. Vom Adligen Gericht zur Gemeinde Ritterhude.* Simmering, Leendaal 1996

## Footnoten



## Weblenken

* Websteed vun de Gemeen (hoochdüütsch)
Luftfohrtüüchkennteken

Dat **Luftfohrtüüchkennteken** (ok *Flegerkennung* nömmt) is en individuellen alphanumerischen Code, wo en Luftfohrtüüch eendüdig mit identifizeert weern kann. He sett sik tohopen ut dat Kennteken for den Staat, wo de Fleger in unnerwegens is, un dat natschonale Kennteken, wo de Fleger mit inschreven is. 

Wenn en Luftfohrtüüch in dat Binnenland verkofft warrt, blifft dat normolerwiese bi dat ole Kennteken. Wenn dat avers ut'n Verkehr trocken warrt oder in en annern Staat unner en neet Teken wieter flüggt, kann dat Kennteken, wat nu free wurrn is, an en anner Luftfohrtüüch vergeven weern.
Beckedorf

**Beckedorf** is de hoochdüütsche Naam von

* Biekedörp, Gemeen in’n Landkreis Schaumborg, Neddersassen,
* Beckedärp, Oort in de Gemeen Harmsborg in’n Landkreis Celle, Neddersassen,
* Bääkdörp, Oort in de Gemeen Seevdaal in’n Landkreis Horborg, Neddersassen,
* Beckdorp, Oort in de Gemeen Swonewebel in’n Landkreis Oosterholt, Neddersassen.

**Beckedorf** is de Familiennaam von

* Rainer Beckedorf (* 1960), düütschen Jurist.

Kiek ok bi: Beckedorff.
ʻAʻā-Lava

**ʻAʻā-Lava** is en taagfletige Basalt-Lava mit en teemlich hoge Viskosität, de wegen ehr Form na’t Verklamen ok as *Brockenlava* oder af un to ok *Tackenlava* nöömt warrt. De Naam *ʻAʻā* stammt ut de hawaiischen Spraak un weer vun Clarence Dutton in de geoloogsche Fackspraak inföhrt. He bedüüt so veel as *füürig*, *steenig*.

Wenn ʻAʻā-Lava verklaamt, brickt de Lavaköst in Schören un formt dorbi en Böverflach ut unregelmatige Brockens mit scharpe, tackige Kanten and Schollen. In’n Vergliek to de dünnfletige Pāhoehoe-Lava, de ok ut Basalt besteiht, hett de ʻAʻā-Lava en sietere Temperatur un ströömt langsomer. Faken is se ok in’n ünneren Deel vun dünnfletige Lavaströöm antofinnen, vunwegen dat se bi’t Afköhlen tager warrt. Dat Enn vun’n Stroom billt faken en piele Front ut.

## Literatur
* Clarence Edward Dutton: *Hawaiian volcanoes*. IN: *U.S. Geological Survey annual report of the director*, Vol. 4, 1882/83, Washington 1884, S. 81-219. WorldCat

## Borns


## Weblenken
Germanwings

De **Germanwings GmbH** weer en düütsche Billigfleger-Sellschop. Se is 2002 upmaakt wurrn un hett ehren Sitt in Köln. Dor hannelt sik dat um en Dochter-Unnernehmen vun de Lufthansa bi. Vun 2012 af an overnümmt se mit de Tied de Lufthansa ehre Törns in Düütschland un Europa, de nich over de ehre Dreihkrüze in Frankfurt un München flegen doot. Wat de Tahl vun de Flegers un de Passageere angeiht, is Germanwings dat drüddgröttste Flegerunnernehmen vun Düütschland. Germanwings höört nich to de IATA mit to. Af den 25. Oktober 2015 weer Germanwings kien eegenständig Floogsellschop mehr, stattdessen hett Eurowings de wertschapliche Verantwortung övernommen un hett fortan sämtliche Kört- un Langstreckenangebote ünner hör Marke anboden, wiels Germanwings den Floogbedriev in'n Updrag vun Eurowings dörführen dee. Lufthansa geev an'n 7. April 2020 bekannt, dat de Floogbedriev dör Germanwings düersam instellt wurrd.  

## Wings-Konzept
An’n 3. Dezember 2014 hett de Upsichtsraat vun de Lufthansa tostimmt to dat „Wings-Konzept“, dat vun den Vorstand vorstellt wurrn weer. Vun Enne 2015 af an schall dat en nee „Wings-Holding“ geven, unner de ehre Flunken de Kort- un Langstreckenflöge vun Germanwings un Eurowings tohopenfaat weern schöllt. Se schöllt unner den neen Naam „Eurowings“ verkofft weern. For de langen Törns schöllt bit hen to seven Airbus A330-200 Flegers least weern. De schöllt denn vun SunExpress Düütschland bedreven weern.

## Wo de Sellschop henflegen deit
Germanwings bedeent vun siene Statschonen in Köln, Stuttgart, Hamborg, Düsseldorp, Berlin-Tegel, Hannober un Düörpm um un bi 110 Flegerhabens in Düütschland, Europa un Noordafrika. Sunnerlich gaht de Germanwings-Törns na Städer un Urlaubsöörd, as Palma de Mallorca, Antalya, Barcelona oder London-Heathrow.

## Wat bitherto scheef lopen is mit Germanwings-Flegers
* An'n 19. Dezember 2010 hefft de Piloten bi en Törn mi den Airbus A319-132 vun Wien na Köln/Bonn en asigen Geruch in't Cockpit faststellt. Se menen, dat röök „verbrennt“ un „elektrisch“. Beide Piloten menen, dat gung jem nich goot. De Copilot föhl sik so schedderig, datt he nich mehr flegen konn. Beide Piloten hefft denn ehre Suerstoffmasken upsett un de Kaptein hett den Fleger seker up'e Eer brocht. Na de Bundsstell for Fleger-Unfallunnersöken konn nich rutfunnen weern, worüm dat in't Cockpit so unbannig stunken harr.

* An'n 24. März 2015 is en Airbus A320 in de Gemarken vun de Gemeen Prads-Haute-Bléone in dat Département Alpes-de-Haute-Provence in Süüdfrankriek in de Barge dunnert. De Fleger weer unnerwegens up den Törn 9525 vun Barcelona na Düsseldorp un harr 144 Passageere an Bord. All Lüde an Bord sünd bi düt Unglück umkamen. Kiek bi: Flegerunglück Germanwings 9525. 

## Belege
Oortsraad

En **Oortsraad** (oder in en Stadt en **Stadtbezirksraad**) is in Neddersassen en polietsch Gremium, dat de Intressen von en Oortschop gegenöver de Gemeen vertriddt, to de de Oortschop höört.

Dör Gemeenreformen sünd in Neddersassen en Barg Gemenen to grote Eenheitsgemenen tohoopleggt worrn. Üm de Intressen von de enkelten Öörd binnen de Eenheitsgemenen to wohren, hebbt in veel Fäll de fröher egenstännigen Gemenen in de ne’e Gemeen den Status von en Oortschop kregen. Gemenen, de Deel von en Samtgemeen sünd, dröfft keen Oortschoppen oder Oortsrääd inrichten.

De Vertreder von de Oortschop warrt bi de Kommunalwahlen wählt. Dat kann en enkelte Person ween un is denn de Oortsvörsteiher. Dat köönt aver ok mehr Personen ween, de den Oortsraad billt un denn ünner sik en Oortsbörgermeester wählt.

De Regeln för de Oortsrääd warrt in dat Neddersassische Kommunalverfatensgesett in de Paragrafen 90–96 fastleggt.

## Footnoten
Jaroslav Balcar

**Jaroslav Balcar** (* 27. März 1953 in Vrchlabí; † 4. April 2015) weer en tschechoslowaaksch Skispringer.

## Werdegang
Sien internatschonal Debüt geev Balcar, de sien öllere Bröer Jindřich Balcar ok as  Skispringer aktiv weer, bi de Veerschanzentournee 1975/76. Nah en 33. Platz in Oberstdorf un en 40. Platz in Garmisch-Partenkirchen sprung he in Innsbruck up den 23. Platz. Nah en schlechten Platz 60 in Bischofshofen keem he an’ Enn’ up Platz 39 vun de Tournee-Gesamtwertung.

Bi de Olympisch Winterspelen 1976 in Innsbruck is he in beid Eenzeldisziplinen an den Start gahn. Unverwacht keem he dorbi bi dat Springen vun de Normalschanze up den 4. Platz un verpass dormit ganz knapp de Medaillenränge. Up de Grootschanze reck dat immerhen noch to Platz 14. 

Nah de goot Ergevnissen bi de Winterspelen is Balcar bi de Veerschanzentournee 1976/77 weer an den Start gahn. Bi de Tournee gelung dat hüm aber mit Utnahm vun en 15. Platz in  Bischofshofen nich, ünner de Top 20 to springen. An’ Enn’ keem he in de Tournee up den 30. Platz. Dat weer denn ok sien letzt Tourneedeelnahm.

## Wat he schafft hett
### Veerschanzentournee-Platzeeren

## Weblenken
* Jaroslav Balcar up de Sieden vun de FIS (engelsch)
* Jaroslav Balcar in de Datenbank vun Sportsreference.com (engelsch)
* Jaroslav Balcar auf *The-Sports.org*

## Enkeld Nahwiesen
Ivar Tollefsen

**Ivar Erik Tollefsen** (* 23. Juni 1961) is en norweegsch Ünnernehmer, Bargstieger un Rallyefohrer.

Tollefsen wurr dör Immobiliengeschäfte to’n Multimillionär. Bekanntheit kreeg he dör mehrere Antarktis-Expeditschonen, Eerstbestiegen un sien veerten Platz bi de Rallye Dakar 2009.

## Alpinismus
1991 gelung Tollefsen gemeensam mit Robert Caspersen, Aslak Aastorp un Håkon Staver de eerste Winterbegahn vun den *Sydveggen* (Süüdweg) an den Store Skagastølstind, den darthööchsten Barg vun Norwegen.

Tollefsen hett ok mehrere Antarktis-Expeditschonen maakt. 1994 hett he dorbi Eerstbestiegen vun Jøkulkyrkja (3.148m), Ulvetanna (2.931m), Gessnertind (3.021m), Kinntanna (2.724m) un Holtanna Noordtipp (2.630m), 1996/1997 den Rondespiret (2.427m) schafft. 2006 folg de Eerstbegahn vun en Route dör de Ulvetanna-Nordwand in 16 Daag gemeensam mit Robert Caspersen, Stein-Ivar Gravdal un Trond Hilde as ok söss Eerstbestiegen in de Holtedahl-Bargen.

## Warken
* *Queen Maud Land – Antarctica.* Mortensen, Oslo 1994, ISBN 8-252-71250-9 (norweg. Original *Dronning Maud Land.* ISBN 82-527-1250-9).
* *Antarctica, The Ronde Spire.* Orion, Oslo 1997, ISBN 82-458-0263-8 (norweg. Original *Antarktis, Rondespiret – 17 døgn i Rondespirets nordvegg.* ISBN 82-458-0252-2).
* mit Stein P. Aasheim: *Fem fjell.* Hjemmet Mortensen, Oslo 1992, ISBN 82-527-1216-9.
* ''The Wolf’s Fang – 11 Days on the Northwest Wall of Ulvetanna.'' In: American Alpine Journal, Band 38, Nr. 70, 1996, S. 56.
* ''On the North-West Wall of Ulvetanna.'' In: *The Alpine Journal*, 1997, S. 13–21.

## Weblenken
* ''Riesenwand in der Antarktis durchstiegen'' up Bergsteigen.com, 20. Januar 2007
* ''Slik ble Ivar Tollefsen (52) mangemilliardær.'' Dagens Næringsliv, 22. Juli 2013 (norweegsch)

## Enkeld Nahwiesen
Dohren

**Dohren** betekent

* Dohren, Gemeen in’n Landkreis Eemsland, Neddersassen,
* Dohren, Oort in de Gemeen Beverst in’n Landkreis Cuxhoben, Neddersassen.

Dat is ok de hoochdüütsche Naam von

* Duhrn, Oort in de Gemeen Duhrn in’n Landkreis Horborg, Neddersassen.

Kiek ok bi: Doren, Döhren.
Großenhain

**Großenhain** betekent

* Großenhain, Stadt in’n Landkreis Meißen, Sassen.

Dat is ok de hoochdüütsche Naam von

* Hain, Oort in de Gemeen Geestland in’n Landkreis Cuxhoben, Neddersassen.

Kiek ok bi: Großhain, Amtshauptmannschaft Großenhain, Kreis Großenhain.
Dobben

**Dobben** oder **Dubben** is en olen Utdruck för en depe, fuchte Steed, an de sik Water sammelt.

Dat betekent

* Dobben, Stadtdeel von Ollnborg, Neddersassen,
* Dobben, ehmalig Waterloop in Bremen, hüdigendags en Straten,
* Dobben, von 1943 bet 1945 de hoochdüütsche Naam von’n Oort Dobre in’n Powiat Radziejów, Woiwodschop Kujawien-Pommern, Polen,
* Dobben, Deel von de Stadt Cuxhoben, Landkreis Cuxhoben, Neddersassen.

**Dubben** is de Familiennaam von

* Hans-Hermann Dubben (* 1955), düütschen Physiker.
Hemm

**Hemm** betekent

* Hemm, Oort in de Gemeen Hemmoor in’n Landkreis Cuxhoben, Neddersassen,
* Good Hemm, Good bi Arsten in Bremen.
Grasberg

**Grasberg** is de hoochdüütsche Naam von

* Grasbarg, Gemeen in’n Landkreis Oosterholt, Neddersassen.

Grasberg betekent ok

* Grasberg, Oort in de Gemeen Burgkirchen an der Alz in’n Landkreis Altötting, Bayern,
* Grasberg, Oort in de Gemeen Holzkirchen in’n Landkreis Miesbach, Bayern,
* Grasberg, Oort in de Gemeen Neukirchen bei Sulzbach-Rosenberg in’n Landkreis Amberg-Sulzbach, Bayern,
* Grasberg, Oort in de Gemeen Unterneukirchen in’n Landkreis Altötting, Bayern,
* Grasberg, Oort in de Gemeen Wittibreut in’n Landkreis Rottal-Inn, Bayern,
* Grasberg, Katastraalgemeen in de Gemeen Altmünster, Bezirk Gmunden, Oberösterreich,
* Grasberg, Barg in Niederösterreich,
* Grasberg-Mien, en Gold- un Koppermien in West-Papua, Indonesien.
Rade

**Rade** is de hoochdüütsche Naam von

* Raad, Oort in de Gemeen Vosshusen in’n Landkreis Horborg, Neddersassen,
* Rood (bi Rendsborg), Gemeen in’n Kreis Rendsborg-Eckernföör, Sleswig-Holsteen,
* Rood (bi Wisteed), Gemeen in’n Kreis Rendsborg-Eckernföör, Sleswig-Holsteen,
* Rood, Gemeen in’n Kreis Steenborg, Sleswig-Holsteen,
* Raad, Oort in de Gemeen Tangsteed in’n Kreis Stormarn, Sleswig-Holsteen.

**Rade** betekent ok

* Rade, Oort in de Gemeen Swonewebel in’n Landkreis Oosterholt, Neddersassen,
* Rade, Stadtdeel von de Stadt Wittingen, Landkreis Gifhorn, Neddersassen,
* Rade, korte Form för Radevormwald, Oberbergischen Kreis, Noordrhien-Westfalen,
* Rade, Oort in de Gemeen Jessen in’n Landkreis Wittenbarg, Sassen-Anholt.

Kiek ok bi: Raade, Rahde, Rhade.
Raad

**Raad** betekent

* Raad, Oort in de Gemeen Vosshusen in’n Landkreis Horborg, Neddersassen,
* Raad, Oort in de Gemeen Tangsteed in’n Kreis Stormarn, Sleswig-Holsteen,
* Raad, Gemeen bi Rendsborg in’n Kreis Rendsborg-Eckernföör, Sleswig-Holsteen,
* Raad, Gemeen bi Wisteed in’n Kreis Rendsborg-Eckernföör, Sleswig-Holsteen.

**RAAD** is afkört för

* Republican Action Against Drugs, eirsche Terrorgrupp.

**Raad** is de Familiennaam von

* Frank Raad, US-amerikaanschen Turner,
* Haidar Raad (* 1991), Footballspeler ut’n Irak,
* Ignace Raad (1923–1999), Arzbischop ut’n Libanon,
* Walid Raad (* 1967), Fotokünstler ut’n Libanon.
Rood

**Rood** betekent

* Rood, en Klöör,
* Rood, düütsche Eenheit för de Läng,
* Rood, angloamerikaansche Eenheit för dat Rebeed,
* Rood (bi Wisteed), Gemeen in’n Kreis Rendsborg-Eckernföör, Sleswig-Holsteen,
* Rood (bi Rendsborg), Gemeen in’n Kreis Rendsborg-Eckernföör, Sleswig-Holsteen,
* Rood, Gemeen in’n Kreis Steenborg, Sleswig-Holsteen.

**Rood** is de Familiennaam von

* Arnold Rood (1952–2012), nedderlandschen Swemmer,
* Frank M. Rood (1856–1945), US-amerikaanschen Geschäftsmann un Politiker,
* Hale Rood (1923–1991), US-amerikaanschen Musiker,
* Jon van Rood (1926–2017), nedderlandschen Immunoloog,
* Jurriën Rood (* 1955), nedderlandschen Dreihbookschriever un Speelbaas,
* Kees Rood († 2013), nedderlandschen Dichter,
* Ogden Nicholas Rood (1831–1902), US-amerikaanschen Physiker,
* Richard Rood (1958–1999), US-amerikaanschen Wrestler.
Dierck Kohlmann

**Dierck Kohlmann** (* 6. September 1754 in Waakhusen; † 3. Oktober 1817 in Bremervöör) weer en düütschen Waterbobeamten un Moorkommissar in dat Düvelsmoor.

Kohlmann is 1754 as Söhn von Alcke, borene Kohlmann (1725–9. Februar 1797), un Jacob Johann  Kohlmann (1726–19. Februar 1794) in Waakhusen boren un in de Willehadi-Kark in Scharmbeek döfft worrn. He hett later Mathematik un Physik an de Universität Göttingen studeert. Kohlmann is 1783 Moorkunduktör worrn un later Moorkommissar.

He is 1817 in Bremervöör doodbleven un an’n 9. Oktober in Isheim begraven worrn.

He hett an’n 28. Dezember 1787 in Bremervöör Friederica  Catarina Dahm (1. Mai 1759–27. März 1836) freet. De beiden harrn de Kinner Jürgen  (1788–1857), Diderich (1790–1790), Jacob  (1790–1790), Dorothea  (* 1791) un Jacobina  (* 1792).

## Footnoten
Friedrich Findörp

**Johann  Caspar Findörp** (* 1763 in Loonborg; † 10. Mai 1830 in Leendaal) weer en düütschen Waterbobeamten un Moorkommissar.

Findörp is 1763 as Söhn von Anne  Eisen (1. März 1737–18. März 1789), un Franz  Findörp (20. Februar 1727–22. Mai 1802) boren. De eerste Moorkommissar Jürgen Christian Findörp weer sien Unkel. He hett an de Universität Göttingen studeert un is 1783 Moorkunduktör worrn. 1795 hett he en Utbillung bi Johann Hieronymus Schröter in Leendaal anfungen. In dat Johr 1795 hett he ok en *General-Charte* von de Moorrebeden rutbrocht. 1802 is he dor Moorkommissar worrn un weer tostännig för dat Kultiveren von dat Düvelsmoor. He is bet 1821 Moorkommissar bleven.

He hett Charlotte  Alberts (üm 1782–14. Oktober 1803) freet. De beiden harrn de Kinner Sophie Elisabeth (1801–1818) un Franz August Hinrich (1802–1803). An’n 17. September 1805 hett he in twete Eh Dorothea Kalkmann (31. Mai 1775–3. Dezember 1835) freet. De beiden harrn de Kinner Dethard Friedrich (* 1806) un August Heinrich (1811–1827). 1814 harrn se en dood boren Kind.

## Warken

* *General-Charte der in den Herzoglich-Bremen und Verdenschen Aemtern und Gerichten Ottersberg, Osterholtz, Lilienthal, Bremervörde, Rotenburg und Achim belegenen Mööre, und der seit 1750 darin belegenen Colonien sammt den zur Verbindung der Hamme, Oste und Schwinge Flüße vorgerichteten Schiffcanälen und den Ausflüßen in die Weser und Elbe.* 1795

## Footnoten
Claus Witte

**Christian Johann Nicolaus Witte** oder kort **Claus Witte** (* 2. Januar 1796 in Stood; † 21. Dezember 1861 in Bremervöör) weer en düütschen Waterbobeamten un Moorkommissar in dat Düvelsmoor.

Witte is 1796 as Söhn Sophie Dorothea Friederike, borene Caulier, un den Grammatikus an dat Stoder Gymnasium Johann Nicolaus Witte in Stood boren un an’n 3. Januar 1796 in de Cosmae-Kark döfft worrn. Mit 18 is he as Freewilligen in dat Landwehrbatalljon Veern intreden un hett as jungen Offzeer ok in de Slacht von Waterloo fuchten. He hett studeert un weer na sien Studium Waterboinspekter in Achem. 1826 is he Moorkommissar för dat Düvelsmoor worrn un dat bet to sien Dood bleven. Ünner Witte as Moorkommissar is ünner annern 1828 Augustendorp nee grünnt un in de Johren 1830 de Oost-Hamm-Kanaal wedder instand sett worrn. 1825 hett Witte dat Klappstau utklamüsert, mit dat de Törfkahns op de Schippgravens lichter vörwards kamen kunnen as mit de Schütten, de se vörher bruukt hebbt.

1856 hett Witte dat Ridderkrüüz von’n königlich hannöverschen Guelphenorden kregen un 1860 den Titel Landsökonomieraad. Witte is 1861 doodbleven un an’n 27. Dezember 1861 op’n Karkhoff an’t Oosterenn von Bremervöör begraven worrn. Sien Graff is dor ok vondaag noch to sehn. He weer de letzte Moorkommissar. Na em is dat Amt nich wedder nee besett worrn.

## Footnoten
Brigitte Escherhausen

**Brigitte Escherhausen** (* 7. Dezember 1936) is en düütsche Politikerin von de SPD.

Escherhausen is 1936 in Westprüßen boren. Ehr Familie is 1945 ut’n Kreis Strasburg in Westprüßen flücht un toeerst in Wist ünnerkamen.  Later hebbt se in Neendamm leevt. Escherhausen hett denn bi de Post arbeidt. Se weer von 1990 bet 2001 Börgermeestersche von de Stadt Oosterholt-Scharmbeek. An’n 30. November 2006 is se ut’n Stadtraad von Oosterholt-Scharmbeek utscheden, nadem se vörher över 30 Johr Raadsfroo ween is. Bet 2002 weer se ok teihn Johr lang Maat in’t Präsidium von’n Neddersassischen Städerdag. In’n Landkreis Oosterholt weer se Viez-Landraad un in Scharmbeekstotel Biornte un Oortsvörsteiherin.

2006 hett se de Willy-Brandt-Medallje von de SPD kregen. 1992 al hett se den Outstanding Civilian Service Award von de US-amerikaansche Armee kregen, nadem se sik in de Tied von’n Tweten Golfkrieg för de Familien von amerikaansche Soldaten ut de Lucius-D.-Clay-Kasern in Garlst insett harr. In’n Januar 2007 hett se dat Verdeenstkrüüz an’t Band von’n Verdeenstorden von de Bundsrepublik Düütschland kregen.

## Footnoten
Bargten

**Bargten** () is en Oort in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Naveröörd sünd Elm un Hülsbarg in’n Noorden, Westerbeek in’n Noordoosten, Scharmbeek in’n Oosten, Lintel in’n Süüdoosten, Buschhusen in’n Süden, Heilshorn in’n Westen un de Lange Heid in’n Noordwesten.

## Historie

In de Franzosentied von 1810 bet 1814 hett de Oort to de Mairie Scharmbeek in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1848 to dat Gericht Sandbeek un denn von 1848 bet 1885 to de Vaagdie Sandbeek  in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is.

1927 sünd de Gemenen Oosterholt, Scharmbeek, Ahrensfeld, Sandbekerbrook un Bargten to de ne’e Gemeen Oosterholt-Scharmbeek tohoopfaat worrn.

### Inwahnertall

### Religion

Bargten is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

In’n Noorden von Bargten leeg von 1966 bet 1995 en HAWK-Raketenstellung von de Flugabwehrraketengruppe 31. Op dat 10,7 Hektar grote Gelänn is 2011 von de KTR-Solar GbR en Solarpark mit 10.000 Module boot worrn, de en Leistung von 2,3 MWp hett.

### Verkehr

De Dörpstraat von Bargten geiht in’n Noordwesten na Elm un in’n Süüdoosten na Oosterholt-Scharmbeek an de Bundsstraat 74 ran. Lüttjere Straten gifft dat na Buschhusen un Westerbeek.

De Opfohrt 16 Bremen-Noord op de Autobahn 27/270 liggt so negen Kilometer in’n Süüdwesten von Bargten. De Opfohrt 14 Swonewebel op de A&nbsp;27 liggt negen Kilometer in’n Westen.

De nächste Bahnhoff is so bi dree Kilometer wied weg in’n Süüdoosten in Oosterholt-Scharmbeek an de Bahnlien Bremen–Bremerhoben.

## Footnoten



## Weblenken
Ernest Sterckx

**Ernest Sterckx** (* 1. Dezember 1922 in Heultje; † 3. Februar 1975 in Leuven) weer en belgisch Radrennfohrer.

Sterckx weer Profi in de Johren 1943 bit 1958, de insbesünnere bi Eendagsrennen Spood harr. All tosommen hett he 136 Siege schafft un hett sien Rennen ahn Utnahm in Belgien bestreeden.  

## Gröttste Erfolge
**1944**
* Ronde van Limburg
**1946**
* Gent-Wevelgem
* Gullegem Koerse
**1947**
* Paris–Brüssel
* La Flèche Wallonne
**1949**
* Nokere Koerse
* Belgien-Rundfohrt
**1950**
* Schaal Sels Merksem
**1951**
* Scheldeprijs
**1952**
* Omloop Het Volk
**1953**
* Omloop Het Volk
* 2. und 4. Deelstreck Belgien-Rundfohrt
**1955**
* Ronde van Limburg
**1956**
* Omloop Het Volk
* 2. Deelstreck Deel A Dwars dör Flannern

## Weblenken
* Ernest Sterckx in de Datenbank vun Radsportseiten.net
Neendamm (Landkreis Oosterholt)

**Neendamm** () is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. Dat höört bi de Oortschop Pennigbüttel.

## Geografie

De Naveröörd sünd Sandhusen in’n Noordwesten, Neddersandhusen, Olendamm un Wulfsborg in’n Noordoosten, Olenbrügg un Neenfeld in’n Oosten, Oosterholt in’n Süüdwesten un Pennigbüttel in’n Westen.

## Historie

In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to dat Amt Oosterholt tohöört. Na 1885 weer dat in’n Kreis Oosterholt. 1932 is dat Deel von’n ne’en gröttern Landkreis Oosterholt worrn.

De Oort is to Anfang dat 20. Johrhunnert Deel von de Gemeen Pennigbüttel worrn. Pennigbüttel is denn an’n 1. März 1974 Deel von de Gemeen Oosterholt-Scharmbeek worrn.

### Inwahnertall

### Religion

Neendamm is evangeelsch-luthersch präägt un höört siet 1. Oktober 1992 to dat Kaspel von de Emmaus-Kark in Pennigbüttel. Vörher hett de Oort to dat Kaspel von de Willehadi-Kark in Scharmbeek höört.

För de Kathoolschen is de Hillige-Familie-Kark in Oosterholt-Scharmbeek tostännig.

De Doden warrt op’n Karkhoff Pennigbüttel bi de Emmaus-Kark begraven.

## Weertschop un Infrastruktur

### Verkehr

Dör Neendamm löppt de Neendammer Straat, de in’n Oosten na de Öörd Olenbrügg un Neenfeld geiht un in’n Westen na Pennigbüttel. In Pennigbüttel löppt de Bundsstraat 74 langs.

De Opfohrt 16 Bremen-Noord op de Autobahn 27/270 liggt so 14 Kilometer in’n Süüdwesten von Neendamm. De Opfohrt 14 Swonewebel op de A&nbsp;27 liggt so 13 Kilometer in’n Westen.

De nächste Bahnhoff is so bi veer Kilometer wied weg in’n Süüdwesten in Oosterholt-Scharmbeek an de Bahnlien Bremen–Bremerhoben.

### Scholen

Neendamm harr fröher en egen Volksschool (Neendammer Straat 53), de ok för de Kinner ut Olenbrügg un Neenfeld tostännig weer. Vondaag gaht de Kinner na de Grundschool Pennigbüttel.

## Footnoten
Falkenbarg

**Falkenbarg** betekent

* Falkenbarg, Oort in de Gemeen Garrel in’n Landkreis Cloppenborg, Neddersassen,
* Falkenbarg, Oort in de Gemeen Leendaal in’n Landkreis Oosterholt, Neddersassen,
* Falkenbarg, Oort in de Gemeen Noordersteed in’n Kreis Sebarg, Sleswig-Holsteen,
* Falkenbarg, Oort in’n Stadtdeel Fischbeek-Neegraven, Hamborg,
* Ahlenfalkenbarg, Oort in de Gemeen Wannen in’n Landkreis Cuxhoben, Neddersassen,
* Falkenbarg, Barg in de Lümbörger Heid,
* Falkenbarg, Barg von de Horbörger Bargen.
Jan Reiners

** Martin Reiners** (* 20. April 1825 in Worpsweed; † 9. September 1908 in Leendaal) weer en düütschen Buur un „Vader“ von de  Kleenbahn Bremen–Tarmst, de in’n Volksmund sien Naam dragen hett.

Reiners is 1825 as Söhn von Meta, borene Steneck (12. Januar 1796–4. August 1874), un den Buur Jan Reiners (26. April 1793–22. Januar 1856) in Worpsweed boren. Reiners weer ok Buur. Later is he Ökonomieraad worrn un hett in Leendaal leevt. As Vörsitter von’n landweertschoplichen Vereen Leendaal hett he sik dull för den Bo von de Kleenbahn Bremen–Tarmst insett. Dorüm is 1900 de eerste Lok op de Bahnlien op den Naam *Jan Reiners* döfft worrn. Düsse Naam hett sik in’n Volksmund op de ganze Bahnlien överdragen.

Reiners hett an’n 20. Oktober 1848 in Worpsweed Meta Bötjer (29. September 1814–21. Juli 1850) freet. De beiden harrn den Söhn Johann Diedrich (* 31. Mai 1849), de later Afornten in dat Prüüßsche Aforntenhuus weer. En tweet Kind is 1850 dood boren. Nadem siene eerste Fro 1850 doodbleven is, hett he an’n 15. Juni 1854 in Worpsweed in twete Eh Mette Margarethe Schlötelborg (* 23. Mai 1831) freet. De beiden harrn blots een doodboren Kind (* 1856).

## Footnoten
Feodor Szerbakow

**Feodor Szerbakow** (*Theodor Szerbakowski*; * 20. Februar 1911 in Eckertsdorf in Oostprüßen; † 10. Februar 2009 in Seebargen) weer en düütschen Maler.

Szerbakow is 1911 as Söhn von en Buur in Eckertsdorf (Masuren) boren. Bet he 17 weer, is he op’n Hoff von de Öllern opwussen un hett dor in de Bueree hulpen. 1928 hett he siene Heimat verlaten un is na Stettin tagen. Bi en pommerschen Kunstmaler hett he de eersten Grundkenntnisse in Malen un Teken lehrt. 1930 güng he op de Kunsthoogschool Berlin. He hett dor Maleree bi de Perfessers Buchholz, Lange un Hentschke studeert. In Berlin hett he dat eerste Maal Warken von Otto Modersohn ut Hu’e kennenlehrt, de de Grünner von de Künstlerkolonie Worpsweed weer. 1933 keem Szerbakow mit siene Fro Frieda na Worpsweed. Modersohn is sien Vörbild un later sien Lehrer ween. De Ümgegend in dat Düvelsmoor, dat Moor un de Strööm, de Still un Eensamkeit von de Gegend hebbt em anspraken un dor hett he sik hentagen föhlt. In’n Tweten Weltkrieg is he na de Wehrmacht intagen worrn. Na’n Krieg hett he för en lange Tied de Maleree opgeven. He hett trüggtagen in Seebargen leevt un dor exootsche Blomen, Planten un Rhododendren-Büsch tücht. He weer en verseerten Botaniker. Eerst in de Johren 1970 hett he sik wedder de Maleree towennt.

## Wark
Szerbakow sien Maalstil weer dull präägt von Otto Modersohn. Siene Landschopbiller wiest faken nevelige Moormotive un Sünnünnergäng, aver ok üppige Blomen-Stilllevens. Later hett he sik ok an’n Maalstil von Anton Burger orienteert.

## Ehren
2001 hett de Künstlerkolonie Worpsweed to Szerbakow sien 90. Geboortsdag för ehren letzten olen Meester en grote Retrospektive brocht.

## Literatur

* Kurt Pillnick: *Feodor Szerbakow - Die Kunst bestimmt sein Leben.*, Großbuchbinderei Kuhlmann, Ollnborg 1991
* *Feodor Szerbakow.* Verlag Atelier im Bauernhaus, Hu’e, ISBN 3-88132-742-8

## Weblenken

* Biller von Szerbakow (hoochdüütsch)
* Galerie Fündling, Biller von Szerbakow (hoochdüütsch)
Seebergen

**Seebergen** betekent

* Seebergen, Oort in de Gemeen Drei Gleichen in’n Landkreis Gotha, Döringen.

Dat is ok de hoochdüütsche Naam von

* Seebargen, Oort in de Gemeen Leendaal in’n Landkreis Oosterholt, Neddersassen,
* Seebargen, Forsthuus in Lüttensee in’n Kreis Stormarn, Sleswig-Holsteen.
Ehrenbörger

De **Ehrenbörgerschop** is in de Regel de höögste Ehr, de en Staat, Stadt oder Gemeen an Minschen gifft, de sik besünners för dat Woll un/oder Ansehn von dat Gemeenwesen insett hebbt. Ok Universitäten geevt fakener Ehrenbörgerschoppen ut.

De Ehrenbörgerschop gellt normalerwies op Levenstied. De Regeln för dat Utgeven un Aferkennen sünd faken in de Hauptsatzung von de Gemeen fastleggt. Bitieden is de Ehrenbörgerschop ok mit Privilegien verbunnen.

De Ehrenbörgerschop warrt vör allen vergeven an Lüüd
* von buten de Gemeen, de dör ehr Doon de Gemeen besünners vöranbrocht hebbt,
* von binnen de Gemeen, de sik besünners för de Gemeen insett hebbt,
* de binnen de Gemeen boren oder opwussen sünd un dat annerwegens to besünnere Ehren brocht hebbt.

Dat Ehrenbörgerrecht geiht histoorsch op de Franzöösche Revolutschoon trügg, de Lüüd as *bourgeois honoraire* ehr hett. De eersten düütschen Städer, de Ehrenbörgers ehrt hebbt, weren 1790 Saarbrücken un Hannover un 1795 Frankfort an’n Main un Bremen.

Normalerwies warrt dor von utgahn, dat de Ehrenbörgerschop mit’n Dood toenn geiht. Liekers is to’n Bispeel Adolf Hitler ok posthum noch von veel Öörd de Ehrenbörgerschop aferkannt worrn, von wegen, dat de Öörd kloorstellen wullen, dat Hitler keen ehrenhaftigen Börger ween is. Annere Öörd hebbt em de Ehrenbörgerschop nich aferkannt un seggt, dat he dood is. Deelwies is em de Titel glieks na’n Tweten Weltkrieg aferkannt worrn, deelwies passeert dat aver ok nu noch.

Na Artikel VIII, Ziffer II, Bookstaav i von de Direktive 38 von’n Allieerten Kuntrullraad in Düütschland von’n 12. Oktober 1946 hebbt Kriegsverbrekers jemehr Ehrenbörgerschoppen all verloren. Hitler weer aver al dood un is to keen Tied veroordeelt worrn. För em gell dat dorüm nich.

Ok na dat Enn von de Düütsche Demokraatsche Republik sünd en Reeg Ehrenbörgerschoppen von DDR-Funkschoonsdregers (to’n Bispeel Erich Honecker) aferkannt worrn.

## Staten

* Ehrenbörgers von de USA
* Ehrenbörgers von Kanada
* Ehrenbörgers von Irland
* Ehrenbörgers von Singapur
* Ehrenbörgers von Israel
* Ehrenbörgers von Frankriek in de Franzöösch Revolutschoon
* Ehrenbörgers von Europa
* Ehrenbörgers von Sleswig-Holsteen

## Literatur

* Karlheinz Spielmann: *Ehrenbürger und Ehrungen in Geschichte und Gegenwart. Eine Dokumentation zur deutschen und mitteleuropäischen Geschichte.* 2 Bände, Sülvsverlag, Düörpm-Barop 1965, 3. Oplaag, Sülvsverlag, Düörpm-Barop 1967, Ergänzungsband, Sülvsverlag, Düörpm-Barop 1971

## Weblenken
Leon Van Daele

**Leon Van Daele** (* 24. Februar 1933 in Oostkamp-Ruddervoorde; † 30. April 2000 in Oostkamp) weer en belgisch Radrennfohrer. He weer aktiv van 1952 bit 1964. In de Tiet hett he 89 Siege schafft. 

Leon van Daele wurr in Ruddervoorden in Westflannern boren. 1948 hett he all 21 Mal bi Radrennen wunnen, 1949, 10 un 1950 9 Juniorenrennen. 1952 fung he as Amateur an un kunn 8 Siege recken. In sien folgen Militärtiet wurr he 1953 tweemal Sieger un wurr ansluutend Beropsfohrer. 

1957 wunn he dat Rennen Paris–Brüssel. Sie gröttste Erfolg weer aber de Sieg bi den Klassiker Paris–Roubaix 1958 vör Miguel Poblet, Rik Van Looy, Rik Van Steenbergen, Jean Forestier un annern.

## Wat he schafft het (Utwahl)
* Paris–Roubaix - 1958
* Paris–Brüssel - 1957
* Kampioenschap van Vlaanderen in Koolskamp - 1956 - 1957 - 1958
* Roubaix - Kassel - Roubaix - 1952
* Gent-Wevelgem - 1959
* Tielt-Antwerpen-Tielt - 1960
* Elfstedenronde - 1964
* Kuurne-Brüssel-Kuurne - 1954 - 1961
* Nokere Koerse - 1961
* Omloop Mandel-Leie-Schelde - 1962
* Mailand-Mantova – 1957

## Weblenken
* Leon Van Daele in de Datenbank vun Radsportseiten.net

## Enkeld Nahwiesen